ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπου*

**ΔΕΛΤΙΟ ΤΥΠΟΥ *28 /3/2023***

**ΤΟ ΜΕΓΑΛΥΤΕΡΟ ΣΕ ΜΕΓΕΘΟΣ ΕΡΓΟ ΣΥΝΤΗΡΗΣΗΣ ΤΩΝ ΣΧΟΛΙΚΩΝ ΜΟΝΑΔΩΝ ΠΟΥ ΕΧΕΙ ΑΝΑΛΗΦΘΕΙ ΙΣΤΟΡΙΚΑ ΣΤΗΝ ΠΟΛΗ ΜΑΣ - 2.930.000 €**

**Υπεγράφη στις 28 Μαρτίου 2023, από τον δήμαρχο Λάμπρο Μίχο και τον εκπρόσωπο της αναδόχου εταιρείας, η σύμβαση για το έργο « Συντήρηση και Επισκευή Σχολικών Μονάδων Δήμου Αγίας Βαρβάρας» προϋπολογισμού 2.930.000€ ευρώ και χρηματοδότηση από το πρόγραμμα «ΑΝΤΩΝΗΣ ΤΡΙΤΣΗΣ» του Υπουργείου Εσωτερικών.**

**Μιλώντας στους παριστάμενους κατά την υπογραφή της σύμβασης ο δήμαρχος Λάμπρος Μίχος τόνισε «*Πρόκειται για*** ***το μεγαλύτερο σε μέγεθος έργο συντήρησης των σχολικών μονάδων που έχει αναληφθεί ιστορικά στην πόλη μας και που στοχεύει στην ολική αντιμετώπιση όλων των φθορών που έχουν υποστεί τα σχολικά κτίρια. Με το έργο βελτιώνονται σημαντικά οι υποδομές της Προσχολικής, Α/βάθμιας και Β/βάθμιας εκπαίδευσης και αναβαθμίζεται η ποιότητα των παρεχόμενων υπηρεσιών στο τομέα της εκπαίδευσης».***

**Με το έργο θα γίνουν ηλεκτρολογικές και υδραυλικές εργασίες, επισκευές και δημιουργία γηπέδων, ανακαινίσεις επιφανειών, διαμορφώσεις αύλειων χώρων, ανακατασκευές WC σε πολλά σχολεία και εργασίες αντικεραυνικής προστασίας όλων των σχολείων του δήμου**.

Αναλυτικά οι εργασίες που προβλέπεται να εκτελεσθούν στα σχολικά κτίρια του Δήμου είναι:

* Ηλεκτρολογικές εργασίες (τοπικές αντικαταστάσεις καλωδιώσεων, πινάκων, ασφαλειών)
* Υδραυλικές εργασίες (έλεγχος και αποκατάσταση διαρροών, αντικατάσταση σωληνώσεων κα)
* Ανακατασκευή WC 1ου και 2ου ορόφου 3ου Γυμνασίου και σε άλλα σχολεία
* Εργασίες αντικεραυνικής προστασίας όλων των σχολείων.
* Επισκευή τάπητα γηπέδων.
* Επιστρώσεις με πλαστικό δάπεδο στο αμφιθέατρο 1ου Λυκείου και 5ου Δημοτικού.
* Κατασκευή βιομηχανικού δαπέδου στο προαύλιο 1ου Λυκείου και 2ου Γυμνασίου.
* Ανακαίνιση παλαιών χρωματισμένων εσωτερικών και εξωτερικών επιφανειών
* Προμήθεια και τοποθέτηση συνθετικού χλοοτάπητα στα Νηπιαγωγεία 1ο , 3ο , 5ο , 6ο και 10ο .
* Επισκευή μόνωσης δωμάτων στα 1ο Λύκειο, 2ο ,3ο, 4ο, 5ο , 6ο και 8ο Δημοτικά.
* Κατασκευή μεταλλικού στεγάστρου περιμετρικά του γηπέδου – προαύλιου χώρου του 1ου Γυμνασίου.
* Δημιουργία γηπέδου Τένις – Βόλεϊ στον δυτικό αύλειο χώρο (Δόξης) του 1ου Δημοτικού.
* Διαμορφώσεις – φυτεύσεις αύλειων χώρων του 1ου Δημοτικού, 1ου Λυκείου & 2ου Γυμνασίου κ.α.